- Hindi News
- National
- शराब बेचने वाला कानून लाने पर विधानसभा में छिड़का गंगाजल, आज कामरोको प्रस्ताव
शराब बेचने वाला कानून लाने पर विधानसभा में छिड़का गंगाजल, आज कामरोको प्रस्ताव
अहिवारा में शराब बेचने के लिए बन रही दुकान को महिलाओं ने तोड़ा
सरकार के द्वारा शराब बेचने वाला अध्यादेश बुधवार को विधानसभा में पेश किया गया। अध्यादेश पेश होने के बाद काफी हंगामा हुआ। अमित जोगी ने पूरे विधानसभा में घूम घूमकर गंगाजल का छिड़काव किया और शराबबंदी की मांग करते हुए गांधी प्रतिमा के सामने धरना दिया। इधर, कांग्रेस विधायक भी इस मुद्दे पर गुरुवार को कामरोको प्रस्ताव लाकर अपना विरोध जताएंगे।
सरकार को शराब बेचने का अधिकार देने वाले आबकारी नीति में संशोधन का अध्यादेश बुधवार को विधानसभा में हंगामे के बीच विभागीय मंत्री अमर अग्रवाल ने प्रस्तुत कर दिया। इस दौरान सदन में धान खरीदी में अव्यवस्था व भ्रष्टाचार का विरोध करते हुए कांग्रेस के विधायक हंगामा कर रहे थे। इस बीच अध्यक्ष गौरीशंकर अग्रवाल ने सदन की कार्यवाही दस मिनट के लिए स्थगित कर दी थी। कार्यवाही शुरू होने पर आबकारी अध्यादेश के विरोध शेष|पेज 11
में अमित जोगी, सियाराम कौशिक व आरके राय ने सदन और विधानसभा परिसर में गंगा जल छिड़क दिया। इस पर कड़ी कार्रवाई करते हुए विधानसभा अध्यक्ष गौरीशंकर अग्रवाल ने तीनों विधायकों को निलंबित कर दिया। जोगी समर्थक तीनों विधायकों ने अध्यादेश को सदन सदन को दूषित करने वाला करार देते हुए शोर-शराबा किया। सदन के पटल, मुख्यमंत्री व मंत्रियों की कुर्सी के पास जाकर गंगाजल छिड़का।
तीनों विधायक इसके बाद सदन से बाहर निकले और उन्होंने विधानसभा परिसर व गांधी प्रतिमा को भी गंगाजल से शुद्ध किया। जोगी ने आरोप लगाया कि विपक्षी दल के नेताओं के साथ सांठगांठ करके सरकार ने चुपचाप आबकारी नीति संशोधन अध्यादेश पेश किया है। इससे पहले जब धान खरीदी में भ्रष्टाचार को लेकर सदन में हंगामा चल रहा था, तब इस बीच शोर-शराबे के बीच अध्यक्ष अग्रवाल ने सदन की कार्यवाही जारी रखी। मंत्री अग्रवाल का नाम उन्होंने पुकारा और उन्होंने अध्यादेश पेश कर दिया। इसके साथ ही संसदीय कार्यमंत्री अजय चंद्राकर ने भी विधानसभा सदस्यों के वेतन-भत्ते तथा पेंशन अधिनियम से संबंधित पत्र पटल पर रखे। सहकारिता मंत्री दयालदास बघेल ने छत्तीसगढ़ सहकारी सोसायटी अधिनियम की अधिसूचना पटल पर रखी।
विधि मंत्री महेश गागड़ा ने विधिक सेवा प्राधिकरण अधिनियम से संबंधित अधिसूचना पटल पर रखी। शीत सत्र के प्रश्नों के अपूर्ण उत्तरों के पूर्ण उत्तरों व सदन में पढ़ी गई सूचनाओं तथा उनके उत्तरों का संकलन भी पटल पर रखा गया। राज्यपाल की अनुमति से प्राप्त की सूचना व सभापति तालिका की घोषणा करके विधानसभा अध्यक्ष ने सदन की कार्यवाही दस मिनट के लिए स्थगित कर दी।
तोड़फोड़ करतीं महिलाएं।
गंगाजल छिड़कते अमित जोगी।
ममता गिरफ्तार, कांग्रेसी धरने पर
शराबबंदी पर हाईकोर्ट में जनहित याचिका लगाने वाली ममता शर्मा को अहिवारा पुलिस ने गिरफ्तार कर लिया। दुर्ग महिला थाने में कांग्रेस जिला अध्यक्ष हेमंत बंजारे समेत अन्य इसके विरोध में धरने पर बैठे।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva bho_Deva hin_Deva